**Adatkezelési tájékoztató és folyamatleírás** **kiss cam és dance cam használatával összefüggő adatkezelésről**

A ***Győri ETO Kézilabda Club*** (a továbbiakban: Szervezet/Adatkezelő) az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban GDPR) előírásai szerint ezúton tájékoztatja Önt, jelen tájékoztatóval és folyamatleírással az Ön/gyermeke személyes adatai kezelésével kapcsolatos minden tényről.

**Az adatkezelő pontos megnevezése, elérhetőségei:**

**Adatkezelő megnevezése:** Győri ETO Kft.

**Adatkezelő nyilvántartási száma:** 08-09-034426

**Adatkezelő adószáma:** 27828407-2-08

**Adatkezelő székhelye:** 9027 Győr, Tóth László utca 1.

**Adatkezelő e-elérhetősége:** gyorietokft@gyorietokc.hu

|  |  |
| --- | --- |
|  |  |

**Adatkezelő képviselője:** Endrődi Péter, Vanyus Attila Rudolf ügyvezetők

**Az adatkezelő adatvédelmi tisztviselőjének (neve és) elérhetősége:**

L-Tender Adatvédelmi és Információbiztonsági Szolgáltatások Zrt.

e-mail cím: office@ltender.hu

**Az adatkezelés folyamatának leírása:**

A Kiss Cam - az Adatkezelő által rendezett eseményen - egy olyan kiegészítő program, amely során az Adatkezelő a közönséget kamerán keresztül rögzíti, és azok az emberek, akik a képernyőn láthatóak, egy csókra vagy egy szimbolikus gesztusra csábítja egymás között. A kamerák a szurkolókat keresik és felvételt készítenek róluk.

A Dance Cam hasonló módon működik, viszont a közönséget ezen program keretein belül táncra, vagy valamilyen mozgásra ösztönzik. A felvételek akkor készülnek, amikor valaki a kamerában táncol vagy más módon vesz részt a programban.

A felvételeket a kivetítőkön jelenítik meg, videófelvétel vagy élő közvetítés formájában. Az események kameráit úgy állítják be, hogy minél több nézőt megfigyeljenek, a képernyőkön történő bemutatás céljából.

Az eseményen résztvevők a tiltakozás jogával egy –, az Adatkezelő által biztosított – maszk felvételével (bővebben az adatkezelési tájékoztatóról szóló szabályzatban foglaltak alapján) élhetnek. A maszkokat, valamint a szabályzatot az Adatkezelő a rendezvény területén a nyilvánosság, közönség számára elérhető pontokon kihelyez.

**Az adatkezelés célja:**

Az Adatkezelő által rendezett eseményeken Kiss Cam és Dance Cam keretein belül videófelvételek készítése.

**Az adatkezelés jogalapja:**

GDPR 6. cikk (1) bekezdés f) pontja, az Adatkezelő jogos érdeke.

**A jogos érdek megjelölése:**

Közönség szórakoztatása, a rendezvény élményének fokozása és a közönség interakciójának növelése.

**kezelt adatok köre:**

Az érintett képmása.

**Az adatkezelésbe bevont adatfeldolgozók és az adatfeldolgozási művelet megjelölése:**

Az Adatkezelő az adatkezelésbe adatfeldolgozót nem von be.

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

A Szervezet az adatokat harmadik fél részére nem továbbítja, ám felhívja az érintettek figyelmét, hogy személyes adatok bíróság és hatóság részére történő kiadását előírhatja jogszabály. Amennyiben bíróság vagy hatóság jogszabályban rögzített eljárása során személyes adatok átadására kötelezi a Szervezetet, úgy a Szervezet jogszabályi kötelezettségét teljesítve, köteles a kért adatokat az eljáró bíróság vagy hatóság rendelkezésére bocsátani.

**A személyes adatok tárolásának időtartama:**

Az adott esemény lezárását követő maximum 3 napig.

**Automatizált döntéshozatal ténye:**

Az adatkezelés során automatizált döntéshozatal nem történik.

**Az érintetti joggyakorlásra vonatkozó szabályok:**

Az Adatkezelő tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet jelen adatkezelési folyamat tekintetében:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatainak törlését (GDPR 17. cikk (1) bekezdésében meghatározott feltételek esetén),
* kérheti személyes adatai kezelésének korlátozását
* tiltakozhat az adatkezelés ellen.

Az Adatkezelő gondoskodik az adatok biztonságáról, megteszi továbbá mindazon technikai és szervezési intézkedéseket, amelyek a GDPR és az egyéb adat-, és titokvédelmi szabályok érvényre juttatásához szükségesek. Az adatokat védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

Az Adatkezelő törekszik arra, hogy az Önnek adott tájékoztatás minden esetben a GDPR által meghatározott szabályok teljesítése mellett is a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Amennyiben jelen tájékoztatóban felsorolt célok tekintetében élni szeretne a GDPR-ban meghatározott jogaival úgy, kérelmét elsősorban írásban terjesztheti be az adatvédelmi tisztviselőhöz címzett, jelen tájékoztatóban feltüntetett elérhetőségén. Amennyiben Ön azonban szóbeli tájékoztatást kér, úgy személyazonossága igazolását követően az Adatkezelő erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok részére rendelkezésére állnak. Minden más esetben az igényt munkatársunk rögzíti és a kérelem beérkezésétől számított legkésőbb egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja, ellenben erről a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk a kérelmére vagy az intézkedésünket nem fogadja el, úgy jogorvoslattal élhet. Adatkezelési eljárásunkkal kapcsolatban Ön panasszal fordulhat a Nemzeti Adatvédelmi és Információszabadság Hatósághoz, vagy választása szerint a lakóhelye vagy tartózkodási helye szerint illetékes törvényszékhez.